open-index/open-wikipedia-markdown huggingface dataset:
Dinosaurock

**Dinosaurock** on Mikkelin Visulahdessa järjestettävä musiikkifestivaali.

Vuoden 2025 Dinosaurock-festivaali järjestetään 15.–16. elokuuta ja siellä on määrä esiintyä muun muassa slovenialainen Joker Out sekä kotimaisia yhtyeitä kuten Eläkeläiset, Saimaa, Sara Siipola, Eevil Stöö, Stepa, Kotiteollisuus, Stam1na, Ismo Alanko, Bloodred Hourglass, Etta, Mokoma, Irina, Business City sekä lauantaina päivä-piknikillä Hevisaurus.

## Historia
Dinosaurock-festivaalia järjestettiin ensimmäisen kerran Mikkelin Visulahdessa vuosien 1987 ja 1990 välillä. Festivaalin järjestävänä tahona toimivat MELMU (Mikkelin Elävän Musiikin Yhdistys) ja Timo Toiviainen. Vuoden 1990 -festivaalin jälkeen tapahtuman järjestäminen lopetettiin. Dinosaurockin seuraajaksi perustettiin vuonna 2007 Jukka Holmstedtin (1981–2019) ja Mikko Jokipiin toimesta uusi festivaali, Jurassic Rock. Jurassic Rockia järjestettiin yhteensä 12 kertaa.

## Lähteet

* https://avecmedia.fi/tapahtumat/visulahden-dinosaurock-tekee-paluun-ensi-kesana-festivaalin-taustalla-jurassic-rock-veteraani-mikko-jokipii-ja-mikkelilainen-jonna-vuolle/
* https://yle.fi/a/74-20125733
* https://www.inferno.fi/uutiset/dinosaurock-tekee-paluun-ensimmaiset-esiintyjat-julki-mennaan-hauskanpito-ja-monipuolinen-ohjelmisto-edella/
* https://kaaoszine.fi/dinosaurock-palauttaa-festivaaliperinteen-mikkelin-visulahteen-2025/
* https://www.soundi.fi/uutiset/mikkelin-visulahdessa-jytisee-taas-kesalla-dinosaurock-heratetaan-henkiin-ensimmaiset-esiintyjat-julki/
* https://www.lansi-savo.fi/paikalliset/8076598
* https://yle.fi/a/3-5342767
* https://www.mikkelinkaupunkilehti.fi/paikalliset/8198405

### Viitteet

## Aiheesta muualla

* Dinosaurockin kotisivut
The Aspern Papers

**The Aspern Papers** on vuonna 2018 ensi-iltansa saanut Julien Landaisin ohjaama draamaelokuva, jonka pääosissa ovat Jonathan Rhys Meyers, Vanessa Redgrave ja Joely Richardson. Se on Landaisin ensimmäinen elokuvaohjaus ja perustuu Henry Jamesin pienoisromaaniin *[[Aspernin paperit]]* vuodelta 1888.

## Juoni

*The Aspern Papers* sijoittuu 1800-luvun lopun Venetsiaan ja kertoo kunnianhimoisesta kirjoittajasta Morton Vintistä (Jonathan Rhys Meyers), jota kiehtoo romantiikan ajan runoilija Jeffrey Aspern (Jon Kortajarena). Matkustettuaan Yhdysvalloista Venetsiaan Vint on päättänyt saada käsiinsä kirjeet, jotka Aspern aikoinaan kirjoitti kauniille rakastajattarelleen ja muusalleen Juliana Bordereaulle (Vanessa Redgrave). Salamyhkäinen Juliana ja hänen veljentyttärensä Tina (Joely Richardson) asuvat kaksistaan kartanossa. Päästäkseen käsiksi Aspernin kirjeisiin Vint alkaa manipuloida Tinaa, joka lopulta tajuaa hänen todelliset aikomuksensa.

## Näyttelijät

## Tuotanto

### Kuvaukset

*The Aspern Papers* kuvattiin Venetsiassa kesällä 2017.

## Ensi-ilta

*The Aspern Papers* esitettiin kutsunäytöksessä Venetsian elokuvajuhlilla 30. elokuuta 2018. Elokuva sai maailmanensi-iltansa Goassa Intian elokuvajuhlien avauselokuvana 20. marraskuuta 2018 ja teatteriensi-iltansa Yhdysvalloissa 11. tammikuuta 2019.

## Vastaanotto

*The Aspern Papers* on saanut kriitikoilta lähinnä kielteisiä arvioita. Rotten Tomatoes -sivuston mukaan 19 prosenttia kriitikoista on antanut elokuvalle myönteisen arvosanan 4,2/10 keskiarvolla. Keräys perustuu 26 arviointiin, joista viisi on ”tuoreita” ja 21 ”mätiä”. Metacritic-sivuston mukaan kymmenen arvostelun perusteella elokuva on saanut 28 pistettä sadasta mahdollisesta. Jonathan Rhys Meyersin roolisuoritus on myös saanut kielteisiä arvioita. Lisäksi kriitikot ovat pitäneet näyttelijävalintaa vääränä. Vaikka sekä elokuva että Meyersin suoritus ovat saaneet kielteisen vastaanoton, kriitikot ovat kehuneet Vanessa Redgravea ja Joely Richardsonia. Esimerkiksi *[[The New York Times]]* kirjoittaa elokuva-arvostelussaan, että Redgrave varastaa valo­keilan arvoituksellisena neiti Bordereauna.

## Lähteet

## Aiheesta muualla

*
Paul S. Atkins

**Paul S. Atkins** on yhdysvaltalainen juristi ja liike-elämän vaikuttaja. Hän toimi Yhdysvaltain arvopaperi- ja pörssikomission komissaarina elokuusta 2002 elokuuhun 2008. 4. joulukuuta 2024 Donald Trump ilmoitti valinneensa hänet uudelleen arvopaperi- ja pörssikomission johtoon Gary Genslerin seuraajaksi.

Atkins on alun perin kotoisin Lillingtonista Pohjois-Carolinasta, mutta varttui Tampassa Floridassa. Hän valmistui Wofford Collegesta vuonna 1980 ja Vanderbiltin yliopiston lakikoulusta vuonna 1983. Atkins aloitti uransa juristina New Yorkissa. Hän työskenteli myös Pariisissa ja sai *conseil juridique* -arvon Ranskassa vuonna 1988. Ennen nimitystään arvopaperi- ja pörssikomission komissaariksi Atkins avusti finanssipalveluyhtiöitä sääntelyn noudattamisessa ja teki viranomaisten kanssa yhteistyötä tapauksissa, joissa sijoittajien etua oli loukattu. Suurin näistä tutkinnoista koski Bennett Funding Groupia. Atkins kuului vuosina 1990–1994 arvopaperi- ja pörssikomission puheenjohtajien Richard C. Breedenin ja Arthur Levittin henkilöstöihin.

Arvopaperi- ja pörssikomission komissaarina vuosina 2002–2008 toimiessaan Atkins vastusti ankarien seuraamusten asettamista yhtiöille. Hän profiloitui sääntelyn purkamisen puolestapuhujana. Atkins kritisoi osaa vuoden 2008 finanssikriisin jälkimainingeissa voimaan astuneista Dodd–Frank-lainsäädännön uudistuksista. Komissaarina toimimisen jälkeen Atkins perusti Patomak Global Partners -konsulttiyhtiön ja toimi sen toimitusjohtajana. Hänet tunnetaan vahvana kryptovaluuttojen puolestapuhujana. Atkins on naimisissa ja hänellä on kolme poikaa.

## Lähteet
Palosaaren keskus

**Palosaaren keskus** () on Palosaarella, Vaasan kaupungissa sijaitseva osa-alue, jonka alue muodostaa myös Vaasan 18. kaupunginosan. Alue on kolmiomainen rajautuen Wolffintiehen, Palosaarentiehen ja Varisselänkatuun.

Palosaaren pienellä keskusta-alueella on Palosaaren kirkko, tori, päiväkoti ja kirjasto. Alue koostuu muun Palosaaren tapaisesti matalista kerrostaloista ja puutaloista.

## Väestö

Vuonna 2015 Palosaaren keskuksessa oli 777 asukasta.

Samana vuonna alueen asukkaista äidinkielenään suomea puhui 67,6&nbsp;%, ruotsia 28,7&nbsp;% ja muita kieliä 3,7&nbsp;%. Alueen työvoimasta oli opiskelijoita 27,7&nbsp;% ja työttömiä 16,1&nbsp;% vuonna 2013.

## Lähteet
Lögdeå

**Lögdeå** on taajama Nordmalingin kunnassa Västerbottenin läänissä Ångermanlandin historiallisessa maakunnassa Ruotsissa. Taajamassa oli vuoden 2023 lopussa 547 asukasta.

## Lähteet

## Aiheesta muualla
Åby (Norrköping)

**Åby** on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 7&nbsp;173 asukasta vuoden 2023 lopussa.

## Tunnettuja henkilöitä
* Georg "Åby" Ericson (1919–2002), jalkapalloilija ja jalkapallovalmentaja

## Lähteet

## Aiheesta muualla
Georg Ericson

**Georg "Åby" Ericson** (18. joulukuuta 1919 Torshag – 4. tammikuuta 2002 Åby) oli ruotsalainen jalkapalloilija ja jalkapallovalmentaja. Hän pelasi IFK Norrköpingin riveissä 89 ottelua Ruotsin pääsarjassa ja teki niissä 36 maalia. Hän oli mukana voittamassa Ruotsin mestaruutta vuosina 1946 ja 1948. Myöhemmin hän oli joukkueen päävalmentajana voittamassa viittä Ruotsin mestaruutta. Ericson toimi Ruotsin miesten jalkapallomaajoukkueen päävalmentajana vuosina 1970–1979. Jalkapallon pelaamisen ohella Ericson soitti pianoa.

Myös Ericsonin poika Håkan Ericson on jalkapallovalmentaja.
## Kuvia

Georg Åby Eriksson byst på Norrköpings Idrottspark.jpg|Ericsonin patsas Norrköpingissä
Georg Åby Eriksson byst på Norrköpings Idrottspark text på fundamentet.jpg|Patsaan yhteydessä oleva taulu, jossa kerrotaan Ericsonin urasta. 

## Lähteet

## Aiheesta muualla
Krokek

**Krokek** on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 5&nbsp;125 asukasta vuoden 2023 lopussa.

Kolmårdenin eläinpuisto sijaitsee taajaman lähellä.

## Tunnettuja henkilöitä
* Bengt Danielsson (1921–1997), kansantutkija ja kirjailija
* Ebbe Linde (1897–1991), runoilija ja kääntäjä

## Lähteet

## Aiheesta muualla
Instrumentti (lääketiede)

**Instrumentteja** käytetään lääketieteessä moniin eri käyttötarkoituksiin. Niitä käytetään kudosten leikkaamiseen ja irrottamiseen, kudoksiin tarttumiseen, kudosten kiinnittämiseen ja sulkemiseen sekä näkyvyyden saamiseen toimenpidealueelle. On tärkeää, että instrumentteja käytetään vain niihin tarkoituksin, joihin instrumentit on suunniteltu.

Monet instrumentit ovat saaneet nimensä keksijöiltään, joita ovat esimerkiksi Jules-Émile Péan, George Washington Crile, Mayon veljekset sekä Emil Kocher.

Lääketieteen eri erikoisaloilla on omia instrumentteja. Esimerkiksi gynekologialla, hammaslääketieteellä, kirurgialla ja korva-, nenä- ja kurkkutaudeilla on omia niiden käyttöön suunniteltuja instrumentteja. Myös leikkausroboteissa käytetään laitteseen suunniteltuja instrumentteja.

Käytön jälkeen moniäyttöiset instrumentit vastaanotetaan ja lajittellaan, pestään ja desinfioidaan, pakataan, steriloidaan välinehuollossa, toimitetaan sekä varastoidaan odottamaan uutta käyttöä. On olemassa myös kertakäyttöisiä värikoodilla merkittyjä instrumentteja, joiden materiaalit voidaan kierrättää käytön jälkeen.  

Myös eläinlääketietessä käytetään instrumentteja.

Isoja kansainvälisiä instrumenttien valmistajia ovat esimerkiksi japanlainen Olympus,  ruotsalainen Mölnlycke Health Care, saksalainen B. Braun Melsungen ja yhdysvaltalainen Stryker.    

### Esimerkkejä anestesiologin instrumenteista

### Esimerkkejä gynekologin instrumenteista

### Esimerkkejä hammaslääkärin instrumenteista

### Esimerkkejä kirurgin instrumenteista

### Esimerkkejä korva-, nenä- ja kurkkutautien instrumenteista

### Esimerkkejä silmätautien instrumenteista

## Lähteet
Ulf Lundkvist

**Ulf Lennart Lundkvist** (s. 16. tammikuuta 1952 Norrköping) on ruotsalainen sarjakuvantekijä ja pilapiirtäjä. Hän on piirtänyt muun muassa *[[ETC (lehti)|ETC]]*- ja *[[Galago (lehti)|Galago]]*-lehtiin. Lundkvistin tunnetuin sarja on *Assar*, jota julkaistiin *[[Dagens Nyheter]]issä* vuosina 1990–2012. Sen päähenkilö on grillikioskista karannut nakkisämpylä. Sarjakuva sijoittuu kuvitteelliseen Nollbergan kylään.
## Lähteet

## Aiheesta muualla
Ruokepuolinen

**Ruokepuolinen**, **Ruokopuolinen** tai **Ruotepuolinen** voi tarkoittaa seuraavia vesistöjä:

## Ruokepuolinen
* Ruokepuolinen, järvi Jyväskylän Ruokkeella
* Ruokepuolinen, järvi Muuramessa Jyväskylän rajalla
* Ruokepuolinen eli Ruokepuolinen-Syväjärvi, järvi Mäntyharjulla

* Alainen Ruokepuolinen, lampi Jyväskylän Korpilahdella
* Iso Ruokepuolinen, järvi Kouvolan ja Heinolan rajalla
* Keskinen Ruokepuolinen, lampi Jyväskylän Korpilahdella
* Yläinen Ruokepuolinen, lampi Jyväskylän Korpilahdella

## Ruokopuolinen
* Ruokopuolinen, järvi Asikkalan Hanjärvenkulmalla
* Ruokopuolinen, järvi Asikkalan Urajärvellä

## Ruotepuolinen
* Ruotepuolinen, lampi Jämsän Petäiskulmalla
* Ruotepuolinen, järvi Padasjoella.
Kylmäkkö

**Kylmäkkö** on elintarvikealan ammattilainen, joka valmistaa kylmänä syötäviä elintarvikkeita, joita ei siis kypsennetä lämmöllä. Kylmäkkö valmistaa salaatteja, voileipiä ja jälkiruokia. Hän voi myös suunnitella leikkelepöydän koostumuksen ja esillelaiton.

## Lähteet
Matti Nuorteva

**Matti Kalevi Nuorteva** (6. huhtikuuta 1928 Helsinki – 15. heinäkuuta 2023 Kauniainen) oli suomalainen metsätuholaisia tutkinut maatalous- ja metsäeläintieteen professori.

## Henkilöhistoria
Nuortevan vanhemmat olivat Väinö Nuorteva ja Ebba Erika Lindroos ja puoliso vuodesta 1953 opettaja Kaija Lyylikki Lausio. Professori Pekka Nuorteva oli hänen veljensä. Matti Nuorteva tuli ylioppilaaksi Helsingin Suomalaisesta Yhteiskoulusta 1946 ja valmistui maatalous- ja metsätieteen kandidaatiksi 1951, metsänhoitajaksi 1952 ja maatalous- ja metsätieteen lisensiaatiksi 1956. Maatalous- ja metsätieteen tohtoriksi hän väitteli 1958.

Nuorteva oli Helsingin yliopiston maatalous- ja metsäeläintieteen laitoksen virastoapulainen 1953–1955, kanslisti 1955–1956, assistentti 1956–1962 ja metsäeläintieteen dosentti 1958–1975. Valtion maatalous- ja metsätieteen toimikunnnan nuorempi tutkija hän oli 1962–1965 ja vanhempi tutkija 1965–1973 ja Helsingin yliopiston maatalous- ja metsäeläintieteen vt. professori 1973–1975 ja professori 1975–1991. Hän oli myös maatalous- ja metsätieteen tiedekunnan varadekaani 1981–1985 ja dekaani 1985–1987 ja vieraileva entomologi Kalifornian yliopistossa 1977. Nuortevalla oli lisäksi useita asiantuntijatehtäviä ja hän julkaisi tutkimuksia ja muun muassa tietoteoksen metsätuholaisista.

## Teoksia
* *Über den Fichtenstamm-Bastkäfer, Hylurgops palliatus Gyll., und seine Insektenfeinde*, Helsinki: Suomen hyönteistieteellinen seura, 1955 (väitöskirja, Helsingin yliopisto)
* *Hakkuiden vaikutuksesta kaarnakuoriaisten esiintymiseen eräällä metsäalueella Etelä-Hämeessä*,  Helsinki: Suomen hyönteistieteellinen seura, 1956
* *Metsätuholaiset*, Helsinki: Kirjayhtymä, 1982

## Lähteet
Waldemar Pitkänen

**Waldemar Pitkänen** (23. tammikuuta 1926 Jaakkima – 22. heinäkuuta 2008) oli suomalainen näyttelijä. Hän teki uransa suurelta osin Helsingin kaupunginteatterissa.

## Ura
Waldemar Pitkäsen vanhemmat olivat liikkeenharjoittaja Konstantin Pitkänen ja Barbara Mazypek. Hänen aviopuolisonsa oli ohjaaja Maija-Liisa Sutinen. Waldemar Pitkäsen taiteilijan ura alkoi kiinnityksellä Lahden kaupunginteatteriin 1945–1950, mitä seurasi kiinnitys Lappeenrannan kaupunginteatteriin 1952–1961. Ura jatkui Helsingissä. Pitkänen kiinnitettiin Helsingin kansanteatteriin 1963–1965 ja Helsingin kaupunginteatteriin 1965. Hän näytteli kaupunginteatterissa vielä 1980-luvulla.

Pitkäsen roolitehtäviä olivat esimerkiksi Eero (*Seitsemän veljestä*), MacLachlen (*Kuusi toverusta*), Narri (*[[Loppiaisaatto]]*), Pentti Akkimus (*Nuori mylläri*) ja Boni (*[[Mustalaisruhtinatar]]*).

Teatterityön ohella Pitkäsellä oli sivurooleja muutamassa suomalaisessa kokoillan elokuvassa. Hän näytteli muun muassa sotamies Kankaan osan Mikko Niskasen elokuvassa *[[Sissit]]* (1963) ja Vittavaaran isäntää Jaakko Pakkasvirran draamakomediassa *[[Ulvova mylläri (elokuva)|Ulvova mylläri]]* (1982).

Pitkänen kuoli vuonna 2008. Hänet on haudattu Hietaniemen hautausmaalle Helsingissä.

## Lähteet
*
*
*
*Kuva Waldemar Pitkäsen hautakivestä Hietaniemen hautausmaalla Helsingissä https://commons.wikimedia.org/wiki/File:Kuva_Waldemar_Pitk%C3%A4sen_hautakivest%C3%A4_Hietaniemen_hautausmaalla_Helsingiss%C3%A4.jpg

### Viitteet
Alisa Aarniomäki

**Alisa Aarniomäki** on suomalainen keppihevosurheilija ja somevaikuttaja. Hän esiintyy myös elokuvassa *[[Hobbyhorse Revolution]]*. Suomen ulkoministeriön antamat keppihevoset Prinssi Williamille olivat Aarniomäen tekemät.

Aarniomäki on voittanut keppihevosten kouluratsastuksen Suomen mestaruuden kolmesti vuosina 2012, 2022 ja 2023, ja esteratsastuksen Suomen mestaruuden vuonna 2012. Hänen puolisonsa on YouTube-sisällöntuottaja Miska Haakana.

## Lähteet
Axel Einar Hjorth

**Axel Einar Hjorth** (1888–1959) oli ruotsalainen huonekalumuotoilija ja sisustusarkkitehti. Hän työskenteli vuosina 1927–1938 Nordiska Kompanietin palveluksessa ja perusti sitten oman yrityksen. Hjorth sai vaikutteita ensin 1920-luvun klassisismista ja art decosta, siirtyen 1930-luvulla funktionalismin suuntaan.
## Lähteet

## Aiheesta muualla
Bengt Danielsson

**Bengt Emmerik Danielsson** (6. heinäkuuta 1921 Krokek – 4. heinäkuuta 1997 Tukholma) oli ruotsalainen kansantutkija ja kirjailija. Hän erikoistui polynesialaisiin kulttuureihin ja osallistui Thor Heyerdahlin matkalle Kon-Tiki-aluksella vuonna 1947. Hän asui 1950-luvulla Tahitilla ja toimi Ruotsin konsulina Ranskan Polynesiassa, kunnes Ranska veti takaisin hänen valtuutensa, koska hän vastusti näkyvästi Ranskan ydinkokeita Mururoan atollilla. Vuosina 1966–1971 Danielsson johti Tukholman etnografista museota. Tietokirjojen ohella Danielsson kirjoitti lasten- ja nuortenkirjoja.
## Teoksia
* *Work and Life on Raroia* (1955, väitöskirja)
* *Raroia, den lyckliga ön* (1951)
* *Söderhavets glömda öar* (1952)
* *Bumerang* (1956)
* *Villervalle i Söderhavet* (1957)
* *Le Mémorial Polynésien* 1–6 (1977–1980)
* *Bengt Danielsson i Söderhavet* (1986)
## Lähteet

## Aiheesta muualla
Little Joe 2

**Little Joe 2** (myös **LJ-2** ja **Mercury Little Joe 2**) oli Nasan vuonna 1959 suoritettu Mercury-avaruusohjelman kolmas Little Joe -kantoraketin onnistunut koelento. Lennolla oli mukana Sam-niminen reesusapina sekä lukuisia muita biologisia näytteitä, muun muassa ohran siemeniä, rotan hermosoluja, neurosporaa sekä kudosviljelmiä. Näytteiden tarkoituksena oli tutkia säteilyn sekä painottomuuden vaikutuksia ennen ihmisen lähettämistä avaruuteen.

## Lähteet
Puutarhamarja

**Puutarhamarja** on marja, joka on viljelty puutarhassa. Marjojen viljely puutarhoissa alkoi luostareiden puutarhoissa, missä marjakasveja viljeltiin lääkinnälliseen tarkoitukseen. 1500-luvulla Ruotsissa useissa kartanoissa ja linnoissa viljeltiin herukoita, karviaismarjoja ja kirsikoita. Tavallisen kansan keskuudessa marjanviljely yleistyi 1700-luvulla, jolloin mustaherukan kasvatus yleistyi. Pohjoisilla leveysasteilla, missä kesäyöt ovat valoisia, marjat ovat aromikkaita ja siksi maukkaita. Näillä leveysasteilla on myös tarpeeksi viileät yöt, jotta marjat kypsyvät hitaasti, jolloin marjoihin tulee hyvää makua. Monet puutarhamarjakasveista tarvitsevat paljon valoa ja lämpöä. Marjakasvien vedentarve on enimmillään raakileiden kehityttyä ja marjojen kypsyessä. Yleisimpiin puutarhamarjoihin kuuluvat mansikka, vadelma ja herukat. Puutarhamarjoihin kuuluvat myös karviaismarja, pensasmustikka, makeapihlaja, marja-aronia, tyrni ja marjatuomipihlaja. Myös joidenkin ruusujen marjoja käytetään elintarvikkeisiin. Puutarhamarjoissa on joitakin risteymiä, kuten herukkakarviainen. Joitakin marjoja, jotka ovat yleensä luonnonmarjoja, voidaan viljellä myös puutarhoissa, kuten lakkaa ja juolukkaa. Vadelman ja karhunvatukan jotkut lajikkeet sopivat kasvatettaviksi amppeleissa.

## Lähteet
Kiinan ja Portugalin yhteisjulistus

**Yhteinen julistus Macaon kysymyksestä** tai **Kiinan ja Portugalin yhteinen julistus** oli Portugalin ja Kiinan kansantasavallan välinen sopimus Macaon asemasta. Sopimuksen koko nimi on **Portugalin tasavallan hallituksen ja Kiinan kansantasavallan hallituksen yhteinen julistus Macaosta** (, ). 26. maaliskuuta 1987 allekirjoitetussa julistuksessa vahvistettiin prosessi ja ehdot alueen siirtämiseksi Portugalin hallinnosta Kiinan kansantasavallalle . Yhteinen julistus toimi myös Macaon erityishallintoalueen perustuslaissa toteutettujen perusoikeuksien päälähteenä. Prosessi oli muuten samanlainen kuin Yhdistyneen kuningaskunnan vuonna 1997 tekemä Hongkongin luovuttaminen Kiinan suvereniteetille.

## Tausta
1600-luvulle mennessä Portugali oli vakiinnuttanut siirtomaavallan Macaoon saatuaan myönnytyksiä useilta Kiinan hallituksilta. Vuonna 1887 Portugali ja Qing-dynastia allekirjoittivat **Kiinan ja Portugalin pöytäkirjaluonnoksen** ja **Kiinan ja Portugalin Pekingin sopimuksen**, joissa Kiina luovutti Portugalille "Macaon ikuiseen miehitykseen ja hallintaan"; kun taas Portugali lupasi hakea Kiinan hyväksynnän ennen Macaon siirtämistä toiseen maahan. Siirtomaavalta jatkui vuoteen 1974, jolloin Neilikkka vallankumous asetti Portugaliin demokraattisen hallinnon, joka pyrki lopettamaan kolonialismin. Kiinan ja Portugalin kahdenväliset neuvottelut johtivat Macaon aseman vahvistamiseen Kiinan alueena Portugalin hallinnon alaisuudessa. Suvereniteetin siirron täydelliset puitteet päätettiin vuonna 1987 Kiinan ja Portugalin yhteisellä julistuksella.

## Ehdot
Julistuksessa määrättiin, että Portugalin hallinto päättyy virallisesti 20. joulukuuta 1999. Vaikka Macaosta tulisi täysi osa Kiinan kansantasavaltaa, Macaolla olisi erityishallintoalueen asema , jolla on täysi autonomia ja itsehallinto sisäasioissa, talouspolitiikassa ja sisäisessä turvallisuudessa. Perustettaisiin "Yksi maa, kaksi järjestelmää" -järjestelmä, joka vapauttaisi Macaon sosialistisesta järjestelmästä ja useista Pekingin keskushallinnon säätämistä laeista.. Macaon kapitalistinen, oikeusjärjestelmä ja liberaali yhteiskunta säilyvät muuttumattomina vähintään 50 vuotta siirron jälkeen. Kiinan hallitus ei peri veroja Macaosta eikä säätäisi Macaon hallintoa koskevia lakeja. Macaon erityishallintoalueella olisi laaja autonomia kaikissa paitsi ulkosuhteissa ja puolustuksessa, jotka pysyisivät Kiinan hallinnassa. Macaolla, jonka nimi on "Macao, Kiina", olisi oikeus tehdä sopimuksia ja järjestelyjä Portugalin ja kansainvälisten järjestöjen kanssa oman kehityksensä vuoksi. Kiinan kansankongressi säätäisi "peruslain", joka virallistaisi joidenkin Kiinan hallituksen perusperiaatteiden kunnioittamisen Macaossa, mutta jättäisi muut alueet koskematta.
## Lähteet
Tervajoki (Jyväskylä)

**Tervajoki** on Keski-Suomessa Laukaassa ja Jyväskylässä virtaava joki, joka alkaa Alasesta Laukaan Vehniällä ja laskee Lehesjärveen Jyväskylän Puuppolassa. Joen nimi on yläjuoksulla Alasesta alkaen **Isojoki**, keskijuoksulla Kuokankosken jälkeen **Kuokanjoki** ja alajuoksulla kuivatetun Tervajärven jälkeen Tervajoki. Joki on noin 12 kilometrin pituinen. 

## Joen kulku
Isojoki alkaa Alasen itäpäästä 117,3 metrin korkeudelta mpy. Heti alkupäässä joki alittaa valtatien 4, jonka jälkeen siihen laskee pohjoisesta ojitettujen Hohonsuon ja Peräsuon vesiä tuova Savisillanpuro. Joki kääntyy etelään ja kulkee Alapohjan peltojen kautta valtatien 4 ja seututien 624 välissä. Siihen yhtyy ennen kunnanrajaa Kennäälänlammen laskuoja Tikkakosken lentoaseman suunnalta ja seututien alituksen jälkeen Pajulammen laskuoja. Rajalla jokeen laskee Laukaan puolella Ryönänlampi ja Jyväskylän puolella Terva-Alanen. Jyväskylässä joki alkaa kääntyä Kanavuoren kohdalla länteen Kuokankoskeen asti, ja kosken jälkeen jokea kutsutaan Kuokanjoeksi. Kuokanjoki kulkee kuivatetun Tervajärven kautta, jonka jälkeen joen nimi on Tervajoki. Joki laskee lopulta Puuppolan peltoaukeilla Lehesjärveen. Järven pinnankorkeus on 95 metriä, joten pudotusta joelle kertyy noin 22,3 metriä.

## Kuokankoski
Kuokankoski otettiin mukaan vuonna 1980 julkaistuun Vesihallituksen koski-inventointiin. Kosken keskivirtaamaksi arvioitiin 0,4 kuutiometriä sekunnissa, pituudeksi 150 metriä, leveydeksi neljä metriä ja pudotukseksi 2,5 metriä. Lisätietoihin oli kirjoitettu pato ja vesivoimalaitos, mutta näiden rakentamis- ja lopettamisvuotta ei tunnettu.

## Valuma-alue
Tervajoki sijaitsee Kymijoen vesistön (vesistöaluetunnus 14) Tuomiojärven–Palokkajärven valuma-alueen (14.29) Makkarajoen valuma-alueella (14.296). Tervajoen oman valuma-alueen pinta-ala on noin 61 neliökilometriä, josta 2,4&nbsp;% on vesistöjä. 12,3&nbsp;% pinta-alasta on viljelysmaata, jota on Puuppolan, Jylhänperän, Tikka-Mannilan ja Vehniän alueilla. Joen ja siihen laskevien uomien varrella on paikoin laajoja peltoalueita, jotka ovat alttiita tulvimaan ainakin Isojoen yläjuoksulla ja Kuokanjoella. 

## Kalasto
Vuonna 2016 kalastuskunnan antamien tietojen mukaan joessa esiintyviä kalalajeja ovat ahven, hauki, kiiski, lahna ja särki. Taimenta on mahdollisesti havaittu 1990-luvulla, mutta ei myöhemmin. Lisäksi joessa esiintyy joki- ja täplärapua. Vuonna 2023 Kuokankoskesta saatiin koekalastuksessa särkeä ja kivisimppua.

## Lähteet
Gerard Martín

**Gerard Martín Langreo** (s. 26. helmikuuta 2002 Esplugues de Llobregat, Espanja) on espanjalainen jalkapalloilija, joka edustaa FC Barcelonaa. Hän on pelipaikaltaan vasen laitapuolustaja. Martín teki tammikuussa 2025 uuden jatkosopimuksen FC Barcelonan kanssa. Sopimuksen odotetaan kestävän vuoteen 2028 saakka.

## Varhainen elämä
Esplugues de Llobregatissa, Kataloniassa syntynyt Martín muutti perheensä kanssa 5-vuotiaana  Sant Andreu de la Barcaan.

## Pelityyli
Martín toimii pääasiassa vasenpana laitapuolustajana, ja häntä on kuvattu "erittäin luotettavaksi merkkaamisessa ja päälläpelaamisessa".

## Lähteet
Sami Pauni

**Sami Pauni** (s. 10. kesäkuuta 1974 Espoo) on suomalainen, kansainvälisessä liiketoiminnassa uransa tehnyt johtaja, joka toimii aktiivisesti ihmisoikeusjärjestötyössä erityisesti tyttöjen ja vähemmistöjen oikeuksien puolesta.
 
Sami Pauni on materiaaliratkaisuyhtiö UPM-Kymmene Oyj:n lakiasiainjohtaja ja johtoryhmän jäsen. Pauni toimi 2015–2026 pakkausyhtiö Huhtamäki Oyj:n johtoryhmän jäsenenä vastuualueinaan muun muassa laki-, hallinto-, compliance-, riskienhallinta- ja yritysvastuuasiat. Vuodet 2018-2020 Pauni asui Mumbaissa, Intiassa. Vuosina 2006–2015 hän työskenteli Huhtamäen palveluksessa lakiasiainjohtajana ja juristina. Ennen Huhtamäellä työskentelyään hän toimi asianajajana Roschier Asianajotoimisto Oy:ssä. 

Kahden Intiassa vietetyn vuoden jälkeen Pauni hakeutui mukaan ihmisoikeuksia edistävien järjestöjen toimintaan. Vuodesta 2023 hän on toiminut Plan International Suomen hallituksen jäsenenä, vuoden 2025 alusta hallituksen puheenjohtajana . 

Pauni on nostanut julkisessa keskustelussa esiin seksuaali- ja sukupuolivähemmistöjen asemaa liike-elämässä.

Pauni valmistui oikeustieteen kandidaatiksi Helsingin yliopistosta vuonna 2002 ja suoritti Aalto yliopiston Executive MBA -tutkinnon vuonna 2014. Hän on Rovio Pet Foods Oy:n hallituksen jäsen (2023–). Hän on Kansainvälisen kauppakamarin (ICC) Suomen valtuuskunnan jäsen (2020–). Hän oli Arvopaperimarkkinayhdistys ry:n markkinatapalautakunnan jäsen vuosina 2013–2025; sekä Elinkeinoelämän Keskusliitto EK:n lakivaliokunnan jäsen vuosina 2013–2025.

## Lähteet
Falloplastia

**Falloplastia** on kirurginen toimenpide, jossa rakennetaan tai korjataan penis. Leikkausta käytetään usein osana sukupuolenkorjaushoitoa transmiehille, mutta sitä voidaan tehdä myös esimerkiksi vammojen, sairauksien tai synnynnäisten epämuodostumien vuoksi.

## Menetelmä
Falloplastiassa käytetään yleensä kudosta muualta kehosta, kuten kyynärvarresta (radiiaali-kyynärvarsiläppä), reidestä tai vatsasta, peniksen rakentamiseen. Toimenpide voi sisältää useita vaiheita, kuten:
* Virtsaputken rakentaminen (uretroplastia) seisovassa asennossa virtsaamista varten.
* Penisproteesin asennus erektiokyvyn mahdollistamiseksi.
* Peniksen pään muotoilu (glansplastia) luonnollisen ulkonäön saavuttamiseksi.

## Käyttötarkoitukset
Falloplastiaa tehdään erityisesti seuraavista syistä:
* Sukupuolen korjausleikkaus transsukupuolisille henkilöille.
* Sukuelinten jälleenrakennus vamman, onnettomuuden tai vaurion jälkeen.
* Sellaisten synnynnäisten tilojen hoito, kuten hypospadia tai virtsarakon ekstrofia.

## Riskit ja komplikaatiot
Kuten kaikkiin kirurgisiin toimenpiteisiin, myös falloplastiaan liittyy komplikaatioriskejä. Yleisimmät riskit ovat infektio, virtsaputken ongelmat, kuten fistelit tai ahtaumat, sekä tuntoherkkyyden heikkeneminen.

## Historia
Falloplastian historia ulottuu 1930-luvulle, jolloin ensimmäiset tällaiset leikkaukset tehtiin. Tekniikat ovat kehittyneet merkittävästi, ja nykyään saavutetaan parempia toiminnallisia ja esteettisiä tuloksia.

## Katso myös
* Transsukupuolisuus
* Plastiikkakirurgia

## Lähteet
* https://www.hopkinsmedicine.org/health/treatment-tests-and-therapies/phalloplasty-for-gender-affirmation
* https://my.clevelandclinic.org/health/procedures/21585-phalloplasty
* https://pmc.ncbi.nlm.nih.gov/articles/PMC6626313/
* https://www.dartmouth-hitchcock.org/transgender-health-program/phalloplasty
Uudenseelanninkampela

**Uudenseelanninkampela** (*Rhombosolea plebeia*) on tyynenmerenanturoihin kuuluva kalalaji. Lajia tavataan Tyynestämerestä. 

## Koko ja ulkonäkö
Uudenseelanninkampela kasvaa useimmiten noin 30 cm pitkäksi, mutta voi suurimmillaan saavuttaa 43–45 cm:n pituuden. Laji on ruumiinrakenteeltaan litteä ja vinoneliön muotoinen. Silmät sijaitsevat kalan oikealla kyljellä. Väriltään uudenseelanninkampela on vihertävän tai harmahtavan ruskea ja pystyy vaihtamaan väritystään pohjan mukaan naamioituakseen. Vasen kylki on vaalea.

## Levinneisyys ja elintavat
Uudenseelanninkampelaa esiintyy ainoastaan Uuden-Seelannin lähistöllä. Lajin elinympäristöä ovat niin hiekka-, muta- kuin sorapohjatkin erityisesti merenlahdissa ja satamien lähellä. Ne elävät useimmiten alle 50 metrin syvyydessä. Se syö äyriäisiä, nilviäisiä, monisukasmatoja ja käärmetähtiä.

Uudenseelanninkampela on kaupallisesti merkittävä ruokakala.

## Lähteet
Hallava

**Hallava** on Saran kymmenes studioalbumi, joka julkaistiin 17. tammikuuta 2025.

## Kappaleet
# 
# 
# 
# 
# 
# 
# 
# 
# 

## Kokoonpano
* Joa Korhonen – laulu, kitara, kosketinsoittimet
* Kristian Udd – basso
* Rami Rissa – rummut
* Marko Kivelä – kitara, kosketinsoittimet

## Arvostelut
* Soundi: 
* Imperiumi: 8/10

## Lähteet
Éowyn-myrsky

**Éowyn-myrsky** oli Euroopassa riehunut hirmumyrsky. Se saapui Eurooppaan perjantaina varhain aamulla 24. tammikuuta 2025 ja loppui 27. tammikuuta 2025. Iltaan 24. tammikuuta mennessä sadat tuhannet olivat ilman sähköä. Irlanti ja Skotlanti olivat sulkeneet lähes kaiken toiminnan alueiltaan. Koko syklonin aikana Irlannissa sykloni oli niin voimakas, että oli olemassa hengenvaara, ja ihmisiä oltiin kehotettu pysymään sisätiloissa. Kolme ihmistä oli loukkaantunut ja yksi kuollut syklonissa. Luku nousi myöhemmin viiteen loukkaantuneeseen ja kahteen kuolleeseen.

## Norja
Norjaan oli annettu varoitus syklonista, ja sielläkin oli sähkökatkoja.

## Irlanti ja Yhdistynyt kuningaskunta
Yhteensä noin miljoona ihmistä oli ilman sähköä perjantai-iltana 24. tammikuuta 2025. Irlanti ja Skotlanti olivat kehottaneet ihmisiä pysymään sisätiloissa. Sykloni oli tehnyt paljon tuhoa, ja Irlannissa koulut ja päiväkodit suljettiin, ainoastaan hätäajoneuvot liikkuivat. Hälytyksiä annettiin. Kolme ihmistä oli loukkaantunut syklonissa 24. tammikuuta mennessä. Hengenvaara oli olemassa. Yksi mies kuoli puun kaaduttua hänen autonsa päälle.Perjantain ja lauantain 24.–25. tammikuuta välisen yön aikana suuri jalkapallokenttä kärsi vaurioista ja ja tuulet olivat saavuttaneet 160 kilometrin tuntinopeuden. 

## Lähteet
1632 (kirjasarja)

**1632** on yhdysvaltalaisen kirjailija Eric Flintin luoma vaihtoehtohistoriallinen kirjasarja, jonka ensimmäinen osa, *1632*, julkaistiin vuonna 2000. Sarjan kirjoittamiseen on osallistunut Flintin lisäksi useita muita kirjoittajia, ja osa julkaisuista on ammattilaisten toimittamaa fanifiktiota. Sarjan keskeinen juonielementti on aikamatkustus. Ensimmäisenä julkaistun kirjan alussa länsivirginialainen pikkukaupunki siirtyy vuodesta 2000 vuoden 1631 Thüringeniin.

*1632* laajentui 2000-luvulla Assiti Shards -sarjaksi, ja fanifiktiota on julkaistu Grantville Gazette -verkkolehdessä ja lehden painetussa versiossa.

## Lähteet
Will Anderson Jr.

**William ”Will” Anderson Jr.** (s. 2. syyskuuta 2001 Muskegon, Michigan, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Anderson edustaa NFL-joukkue Houston Texansia. Ennen NFL-uraansa hän pelasi Alabaman yliopiston joukkueessa. Texans varasi hänet ensimmäisellä kierroksella kolmannella varausvuorolla . Heinäkuussa 2023 Anderson teki Texansin kanssa nelivuotisen ja noin 35,212 miljoonan dollarin arvoisen tulokassopimuksen. Tulokaskaudellaan 2023 Anderson valittiin Pro Bowl -tähdistöotteluun ja palkittiin kauden parhaana tulokaspuolustajana. Anderson on pelannut 29 NFL:n runkosarjan ottelua. Näissä otteluissa hänellä on yhteensä 82 taklausta, 41 iskua pelinrakentajaan, 18 pelinrakentajan säkitystä, kolme puolustettua heittoa, yksi aiheutettu rähmäys ja yksi rähmäyksen palautus. Anderson on pelannut neljä  ottelua. Näissä otteluissa hänellä on 11 taklausta, seitsemän iskua pelinrakentajaan, 4,5 pelinrakentajan säkitystä ja kaksi puolustettua heittoa. Tilastot päivitetty kauden 2024 jälkeen.

## Lähteet
Christian Gonzalez

**Christian Gonzalez** (s. 28. kesäkuuta 2002 Carrolton, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Gonzalez edustaa NFL-joukkue New England Patriotsia. Ennen NFL-uraansa hän pelasi Coloradon yliopiston ja Oregonin yliopiston joukkueissa. Patriots varasi hänet ensimmäisellä kierroksella 17. varausvuorolla . Heinäkuussa 2023 Gonzalez teki Patriotsin kanssa nelivuotisen ja yhteensä 15,1 miljoonan dollarin arvoisen tulokassopimuksen. Kaudella 2024 hänet valittiin toiseen All-Pro-tähdistöjoukkueeseen. Gonzalez on pelannut 20 NFL:n runkosarjan ottelua. Näissä otteluissa hänellä on yhteensä 76 taklausta, kaksi iskua pelinrakentajaan, yksi pelinrakentajan säkitys, 14 puolustettua heittoa, kolme syötönkatkoa, yksi rähmäyksen palautus, 63 rähmäyksen palautuksella edettyä jaardia ja yksi rähmäyksen palautuksesta tehty touchdown. Tilastot päivitetty kauden 2024 jälkeen.

## Lähteet
Kala-luokan kalustolautta

**Kala-luokka** oli Suomen merivoimien kuuden kalustolautan muodostama alusluokka, jonka alukset rakennettiin 1956-1959 ja olivat käytössä aina 2000-luvun alkuun. Vuonna 2025 osa luokan aluksista on edelleen siviilikäytössä.

## Suunnittelu ja rakenne
Luokan alukset suunniteltiin 1950-luvulla osana Suomen merivoimien sodanjälkeisestä laivojen uudisrakennusta. Vuoden 1955 puolustusvoimien perushankintasuunnitelmaan kuului kuusi kalustolauttaa ja kuusi kalustovenettä. Meripuolustusjoukkojen venetoimikunnan tehtäväksi tuli suunnitella kalustoveneet ja -lautat. Lautoilta vaadittiin kansilastin kuljetuskapasiteetiksi 100 tonnia ja vähintään 38 tonnin yksikkölasti (eli panssarivaunu). Lauttojen tuli kyetä purkamaan lastia myös laiturittomaan rantaan. Saksalaisten toisen maailmansodan aikaisista T-lautoista oli saatu hyviä kokemuksia jatkosodassa ja osittain niiden perusteella lauttojen rakenteeksi valittiin kaksirunkoinen katamaraani leveän lastikannen saamiseksi. Katamaraani oli myös hyvin poikittaisvakaa. Keulassa oli lastausramppi ajoneuvoja varten. Lisäksi lastikannella oli kiinnikkeet miinakiskoille merimiinojen laskua varten. Alkuperäisiin vaatimuksiin kuului myös mahdollisuus purkaa alukset osiin maantiekuljetusta varten kahteen runkoponttooniin ja purettavaan ristikkokansirakenteeseen. Käytännössä maantiekuljetusmahdollisuutta ei juuri käytetty.

## Alukset
Luokan alukset *Kala 1* - *Kala 6* rakennettiin Rauma-Repolan Valkon telakalla sekä Haminan Konepajalla, kolme alusta kummassakin. Alukset toimivat rannikkolinnakkeiden huollossa, rannikkojoukkojen kuljetuksessa sekä yleisesti erilaisissa huolto- ja kuljetustehtävissä. Alustyyppiä pidettiin onnistuneena ja niitä täydentämään ja korvaamaan tehdyt Kampela-luokan kuljetuslautat olivat suurennettuja ja parannettuja malleja Kala-luokasta. Aluksissa oli alkuun vain pieni ohjauskoppi rahtikannen perässä ja niitä kutsuttiin "kelluviksi puhelinkopeiksi". Alukset peruskorjattiin 1975-1980 jolloin niihin rakennettiin isommat kansirakenteet uudistetulla ohjaamolla.

*Kala 4* ja *Kala 5* aseistettiin vuosina 1960-1964 kokeilumielessä saksalaisilla 105 45 32 LT laivatykeillä. Tykit kuitenkin poistettiin laivoista kokeilun jälkeen eikä muita Kala-luokan aluksia aseistettu vastaavasti.

## Siviilikäyttö

Merivoimat luopui Kala-luokan aluksista 2000-luvun alussa, mutta usea alus on yhä käytössä siviilissä. Aluksista *Kala 5* on myyty Harjanti Oy:lle M/S *Hessu*-nimellä ja *Kala 6* Meripojat Oy:lle. Helsingin kaupungin pelastuslaitos osti *Kala 3:n* öljyntorjuntaa varten *Miina*-nimellä. *Kala 4* aiheutti huolta, kun se löydettiin Airiston Helmen hallusta yrityksen tiloihin tehdyn ratsian jälkeen. Alusta on kuitenkin muutettu niin että se soveltuu enemmän turistien kuljetuksen kuin raskaan kaluston siirtoon.

## Lähteet
Georgetown (elokuva)

**Georgetown** on vuonna 2019 ensi-iltansa saanut Christoph Waltzin ohjaama yhdysvaltalainen rikosdraamaelokuva, jonka pääosissa ovat Waltz itse, Vanessa Redgrave ja Annette Bening. Se on Waltzin ensimmäinen teatterielokuvaohjaus.

Elokuva perustuu Franklin Foerin artikkeliin ”The Worst Marriage in Georgetown”, joka julkaistiin *[[The New York Times Magazine]]* -lehdessä vuonna 2012. Artikkeli käsittelee Georgetownissa vuonna 2011 tapahtunutta 91-vuotiaan seurapiirihenkilö Viola Herms Drathin murhaa. Drathin murhasi hänen nuorempi toinen aviomiehensä Albrecht Gero Muth, joka tuomittiin 50 vuodeksi vankeuteen vuonna 2014.

## Juoni

Ulrich Mott (Christoph Waltz) on sulavapuheinen ja kunnianhimoinen sosiaalinen kiipijä, joka juonittelee itsensä Washingtonin poliittisiin piireihin avioitumalla itseään paljon vanhemman rikkaan naisen, Elsa Brehtin (Vanessa Redgrave), kanssa. Kun vaimo joutuu henkirikoksen uhriksi, hänestä tulee murhan pääepäilty.

## Näyttelijät

## Tuotanto

### Esituotanto

Christoph Waltz kiinnitettiin elokuvan ohjaajaksi ja pääosan esittäjäksi toukokuussa 2015, jolloin elokuvahankkeen nimi oli alkuperäisartikkelin mukaisesti vielä *The Worst Marriage in Georgetown*. Muut pääosien esittäjät, Vanessa Redgrave ja Annette Bening, kiinnitettiin vuoden 2017 aikana.

### Kuvaukset

*Georgetownin* kuvaukset alkoivat Torontossa elokuun alussa ja päättyivät syyskuun puolessa välissä 2017. Alun perin elokuvan kuvausten oli määrä alkaa Montrealissa kesällä 2017.

## Ensi-ilta

*Georgetown* sai maailmanensi-iltansa Tribecan elokuvajuhlilla 27. huhtikuuta 2019. Elokuva julkaistiin rajoitetusti tietyissä elokuvateattereissa Yhdysvalloissa 14. toukokuuta 2021 ja suoratoistopalveluissa 18. toukokuuta 2021.

## Vastaanotto

*Georgetown* on saanut kriitikoilta vaihtelevia arvioita. Rotten Tomatoes -sivuston mukaan 62 prosenttia kriitikoista on antanut elokuvalle myönteisen arvosanan 6,3/10 keskiarvolla. Keräys perustuu 29 arviointiin, joista 18 on ”tuoreita” ja 11 ”mätiä”. Yli 50 käyttäjästä 58 prosenttia on antanut elokuvalle myönteisen arvosanan 3,4/5 keskiarvolla. Metacritic-sivuston mukaan kahdeksan arvostelun perusteella elokuva on saanut 49 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,3/10.

## Lähteet

## Aiheesta muualla

*
Muğul

**Muğul** (, myös *Mevağul*, Мевағул ja *Mevağal*, Мевағал; ) on vuoristo Syrdarjan oikealla rannalla Tadžikistanissa ja Uzbekistanin rajalla. Sen pituus on 35 (tai toisen lähteen mukaan 85) kilometriä ja leveys 12–15 kilometriä. Vuorten keskikorkeus on 1&nbsp;200–1&nbsp;300 metriä. Korkein kohta on Muzbek (1&nbsp;624 metriä). Pohjoisessa Mirzorabotin alanko erottaa Muğulin Quramavuorista.

Muğulvuoret ovat muodostuneet etupäässä paleotsooisen kauden granodioriitista ja sedimenttikivilajeista. Niiden paljaita ja kivisiä rinteitä halkovat syvät veden uurtamat laaksot. Rinteillä on aavikkokasvillisuutta. Vuotuinen sademäärä on 200–250 millimetriä. Hyötykaivannaisiin kuuluvat volframi ja molybdeeni.

## Lähteet
Håkan Pörtfors

**Sven Håkan Pörtfors** (29. toukokuuta 1931 Vaasa – 23. joulukuuta 2010 Helsinki) oli suomalainen näyttelijä. Hän tuli tunnetuksi etenkin musiikillisista rooleistaan.

## Ura
Pörtfors opiskeli teatteritaiteita 1948–1950. Hänellä oli kiinnitys Lilla Teaterniin 1950–1952 ja Wasa Teateriin 1952–1953. Hänen pitkä Svenska Teaternin kautensa alkoi 1953. Pörtforsin läpimurtorooli oli Georg Ehnström näytelmässä *Min kära är en ros* (1962).

Pörtforsin rooleista mainittakoon myös Roger Fleuriot (*Min syster och jag*), Clive (*Femfingerövning*), Christopher (*Resan*) ja Finch (*Hur man lyckas i affärer*). Pörtfors sovitti ja ohjasi Svenska Teaternin näytelmät *á la Taube* ja *Stadin kundi*. Hän myös näytteli niissä. *Stadin kundi* kertoo Georg Malmstenista ja hänen musiikistaan.

Pörtfors oli mukana kahdessa elokuvassa. Hän näytteli oikeuslääkäriä Jörn Donnerin draamaelokuvassa *[[Dirty Story]]* (1984) ja toimi ruotsinkielisenä äänenä Mauri Kunnaksen animaatiossa *[[Joulupukki ja noitarumpu (elokuva)|Joulupukki ja noitarumpu]]* (1996).

## Lähteet
*
*
*

### Viitteet
Royal Media Services

**Royal Media Services** (**RMS**) on yksityinen kenialainen mediayritys, joka operoi useita suosittuja televisio- ja radioasemia Keniassa. Yrityksen perusti Samuel Kamau Macharia vuonna 1996. Hän on myös yhtiön pääomistaja. Yrityksen kotipaikka on Nairobi.

Yhtiön tarjontaan kuuluvat Kenian suosituimmat radio- ja televisiokanavat: Radio Citizen ja Citizen TV. Vuonna 1999 Nairobista lähetystoiminnan aloittanut Radio Citizen on Kenian suosituin radioasema, joka lähettää ohjelmia swahiliksi. Useat yhtiön kanavat lähettävät ohjelmatarjontaa paikallisilla kielillä kuten luoksi (Ramogi FM) ja kambaksi (Musyi FM).

## Lähteet

## Aiheesta muualla
* Radio Citizenin kotisivut
Mirosław Justek

**Mirosław Justek** (23. syyskuuta 1948 Słupsk – 24. tammikuuta 1998) oli puolalainen jalkapalloilija, pelipaikaltaan puolustaja. Hän oli pituudeltaan 177-senttimetrinen.

Justek edusti seuratasolla Lech Poznańia, Royal Antwerpia ja Charleroita. Hän liittyi maaliskuussa 1978 Puolan A-maajoukkueeseen ja pelasi joukkueessa kolmessa ystävyysottelussa. Hän kuului joukkueen kokoonpanoon MM-kilpailuissa 1978 mutta jäi otteluitta.

## Lähteet
Janusz Kupcewicz

**Janusz Bogdan Kupcewicz** (9. joulukuuta 1955 Gdańsk – 4. heinäkuuta 2022) oli puolalainen jalkapalloilija, pelipaikaltaan hyökkäävä keskikenttäpelaaja. Hän oli pituudeltaan 178-senttimetrinen.

Kupcewicz edusti seuratasolla kotimaansa lisäksi Ranskassa, Kreikassa ja Turkissa. Puolassa hän voitti kerran Puolan pääsarjamestaruuden ja Puolan cupin. Hän liittyi maaliskuussa 1976 Puolan A-maajoukkueeseen ja pelasi joukkueessa 21 ottelua, joissa hän teki viisi maalia. Hän kuului joukkueen kokoonpanoon MM-kilpailuissa 1978 ja 1982.

## Lähteet

## Aiheesta muualla
Rosie Mulari

**Rosie Mulari** (s. 2005) on suomalainen keppihevosurheilija ja yrittäjä. Hän voitti Yhdysvaltain keppihevosmestaruuden vuonna 2024.

## Ura
Mulari aloitti keppihevosharrastuksen 7-vuotiaana. Hän on voittanut urallaan noin 300 keppihevoskilpailua ja erikoistunut kouluratsastuksen vapaaohjelmaan. Mulari voitti elokuussa 2024 ensimmäiset Yhdysvaltain keppihevosmestaruuskilpailut.

Mulari pyörittää keppihevosyritystä, joka valmistaa keppihevosia ja niiden varusteita sekä järjestää kesäleirejä. Hän toimii myös valmentajana.

## Medianäkyvyys
Mularin urasta ovat kirjoittaneet muun muassa The Times ja The Washington Post. Tekeillä on sekä yhdysvaltalainen että norjalainen dokumenttielokuva, joissa hän esiintyy.

## Lähteet
Roman Wójcicki

**Roman Wójcicki** (s. 8. tammikuuta 1958 Nysa) on puolalainen ammattilaisuransa päättänyt jalkapalloilija ja jalkapallovalmentaja.

Wójcicki edusti pelaajana kotimaansa lisäksi Saksassa. Hän voitti urallaan kahdesti Puolan pääsarjamestaruuden ja kerran Saksan pääsarjamestaruuden. Hän aloitti maajoukkueuransa Puolan alle 21-vuotiaiden maajoukkueessa, josta hän liittyi huhtikuussa 1978 Puolan edustusjoukkueeseen. Hän pelasi ammattilaistasolla 61 ottelua ja teki niissä kolme maalia. Hän kuului joukkueen kokoonpanoon MM-kilpailuissa 1978, 1982 ja 1986. Valmentajana hän edusti viimeisimpänä Damla Genciä.

## Lähteet
Metyleenidioksibentsyylipiperatsiini

**1-(3,4-metyleenidioksibentsyyli)piperatsiini** (**MDBZP**, **piperonyylipiperatsiini**) on bentsyylipiperatsiiniin (BZP) kanssa samankaltainen kemiallinen yhdiste. Metyleenidioksibentsyylipiperatsiinia on myyty design-huumeena, ja sitä on löydetty jopa ekstaasipillereiden ainesosana.

## Lähteet
Sam Bankman-Fried

**Sam Bankman-Fried** (s. 6. maaliskuuta 1992 Stanford, Kalifornia) on yhdysvaltalainen talousrikollinen.

Bankman-Fried sai kandidaatin arvon fysiikassa Massachusetts Institute of Technologysta vuonna 2014. Hän liittyi pian Jane Street Capital -yhtiön palvelukseen käymään kauppaa pörssinoteeratuilla rahastoilla. Bankman-Fried oli vuonna 2017 mukana perustamassa kryptovaluuttojen hedgerahastoyhtiö Alameda Researchia. Vuonna 2019 hän perusti Hongkongissa FTX-kryptovaluuttapörssin opiskelutoverinsa Gary Wangin kanssa. Bankman-Fried oli FTX:n toimitusjohtaja. Hänestä tuli yksi rikkaimmista kryptovaluuttamarkkinoiden vaikuttajista. Enimmillään hänen omaisuutensa arvo oli arviolta 26,5 miljardia dollaria.

Bankman-Fried aloitti vuonna 2020 suurten summien lahjoittamisen poliitikoille. Hän tuki miljoonilla dollareilla Joe Bidenin tuolloista presidentinvaalikampanjaa. Vuoden 2022 välivaaleissa hän oli toiseksi eniten demokraattien kampanjoille lahjoituksia tehnyt yksityishenkilö. Bankman-Fried pyrki lahjoituksillaan vaikuttamaan kryptovaluuttojen sääntelyyn. Hän maksoi myös 150 miljoonaa dollaria Kiinan virkamiehille. Bankman-Fried oli joulukuussa 2021 ja helmikuussa 2022 Yhdysvaltain kongressin kuultavana kryptovaluuttojen sääntelyä koskeneista asioista. FTX hakeutui konkurssiin 11. marraskuuta 2022. Samoin teki Alameda Research.

Bankman-Fried pidätettiin kotoaan Bahamalta 12. joulukuuta 2022. Hänet todettiin marraskuussa 2023 syylliseksi FTX-kryptovaluuttapörssiin liittyneisiin talousrikoksiin, kaikkiaan seitsemään syytekohtaan petoksista ja rahanpesusta. Syytteet koskivat ennen kaikkea sijoittajien talletusvarojen käyttämistä Bankman-Friedin omiin Alameda Researchissa tekemiin riskisijoituksiin. Monet Bankman-Friedin yhteistyökumppaneista tunnustivat syyllisyytensä. Näihin kuului hänen entinen tyttöystävänsä Caroline Ellison, joka myös todisti Bankman-Friedia vastaan. Maaliskuussa 2024 Bankman-Fried tuomittiin 25 vuoden vankeusrangaistukseen. Hänet määrättiin menettämään yli 11 miljardia dollaria. Bankman-Friedilla on autismin kirjon häiriö.

## Lähteet
Moğijon

**Moğijon** () on Zarafšonin vasemmanpuoleinen sivujoki Tadžikistanin Suğdin maakunnan Pandžakentin piirissä. Sen pituus on 67 kilometriä ja valuma-alueen laajuus 1&nbsp;100 neliökilometriä.

Moğijon saa alkunsa Hisorvuorten pohjoisrinteiltä. Se virtaa kohti pohjoista ja läpäisee Zarafšonvuoret. Joki saa vetensä jäätiköiltä ja lumikentiltä. Sen keskimääräinen virtaus on 8,35 kuutiometriä sekunnissa. Vettä käytetään maatalouden keinokasteluun.

## Lähteet
Emilia Pérez

**Emilia Pérez** on vuonna 2024 ensi-iltansa saanut Jacques Audiardin ohjaama musikaali- ja rikoselokuva. Se perustuu Boris Razonin romaaniin *Écoute* vuodelta 2018. Elokuva kertoo meksikolaisesta huumekartellipomosta (Karla Sofía Gascón), joka vaihtaa sukupuoltaan ja lavastaa sen jälkeen oman kuolemansa perustaakseen asianajaja Rita Mora Castron (Zoë Saldaña) kanssa hyväntekeväisyysjärjestön auttamaan huumerikollisuuden ja väkivallan uhreja.

*Emilia Pérez* sai eniten Oscar-ehdokkuuksia 13 ehdokkuudella vuoden 2025 gaalassa, joista se palkittiin parhaan naissivuosan Oscarilla (Saldaña). 

## Rooleissa

## Lähteet

## Aiheesta muualla
*
Svärtinge

**Svärtinge** on taajama Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 4&nbsp;772 asukasta vuoden 2023 lopussa.

Svärtinge sijaitsee Glan-järven rannalla.

## Lähteet

## Aiheesta muualla
Glan

**Glan** on Itä-Götanmaan läänissä Ruotsissa sijaitseva järvi, jonka pinta-ala on 79 neliökilometriä ja enimmäissyvyys 23 metriä.
## Lähteet

## Aiheesta muualla
Glan (täsmennyssivu)

**Glan** voi tarkoittaa seuraavia asioita:

* Glan, järvi Ruotsissa

## Sukunimenä
* Holger Glan (1928–1989), suomalainen seksuaalivähemmistöjen oikeuksia ajanut aktivisti
* Joakim von Glan (1720–1798), suomalainen hovioikeudenneuvos ja virkaatekevä maaherra
* Pentti Glan (1946–2017), suomalainen rumpali
Jursla

**Jursla** on asuinalue Norrköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Se muodosti oman taajamansa vuoteen 2016, jolloin se kasvoi yhteen Åbyn kanssa.

## Lähteet

## Aiheesta muualla
Saabo

**Saabo** oli Saabin vuosina 1964–1968 valmistama asuntovaunumalli. Se oli suunniteltu enimmillään neljälle henkilölle ja painoi 230 kiloa. Yhteensä Saaboja valmistui 390 kappaletta.
## Lähteet

## Aiheesta muualla
Ankkurikenttä

**Ankkurikenttä** on Alajärven kaupungissa sijaitseva yleisurheilukenttä, jolla voi myös pelata jalkapalloa. Yleisurheilukenttä koostuu 400m juoksuradasta jolla on 6 rataa ja pääsuoralla 8 rataa. Juoksu-, hyppy sekä heittopaikoilla on kestopinnoite, joka on uusittu vuonna 2021.
Kentän keskusta on nurmella sekä työntöalue hiekalla. Kentän ulkopuolella myös harjoitusalue moukarinheitolle.

Ankkurikentällä pidetään vuosittain Alajärven Osuuspankin sponsoroimat Hippokisat. Hippokisat ovat suunnattu 2 -13 vuotiaille. Alajärvellä Hippokisat ovat olleet suuressa suosiossa saaden usein yli 150 osallistujaa ja jopa yli 180 vuonna 2024.

Ankkurikenttä näkyy myös vahvasti Alajärven kaupungin mainonnassa. Valtatie 16:n varrella on Seppo Leinosen kuvittama 4,5m x 9m kokoinen mainoskyltti, jossa on Alajärven nimikkolinnun sinitiaisen lisäksi kuva Ankkurikentästä.

## Lähteet